Arpalahti (Suomusjärvi)

Arpalahti on kylä Suomusjärvellä Salossa. Arpalahti sijaitsee noin 10 kilometriä Suomusjärveltä etelään, lähellä Lohjan rajaa. 

Suomusjärven Arpalahden kylä mainitaan joissakin yhteyksissä 1464-luvulla ja asustusta kylässä arvellaan olleen ainakin 1300-luvulla. Arpalahti, talo tai kylä, esiintyy vanhoissa kartoissa ja asiakirjoissa myös Arpalax tai Arpolax-nimisenä. Tämän arvellaan johtuneen aikaisemmasta kielihistoriasta tai ehkäpä asukkaiden alkuperästä. 

Pääosin metsää ja vesistöjä sisältävä Arpalahden tila sijoittuu monimuotoisen Enäjärven rantamille, miltei vanhoille Uudenmaan lääninrajoille.

Arpalahden tila on ollut samalla suvulla jo ainakin vuodesta 1540-lähtien. Ensimmäinen tiedossa oleva Arpalahden isäntä on ollut Laurinpoika Gudmund (1. sukupolvi 1540 – 1564). Arpalahden tila on säilynyt saman suvun omistuksessa yli 480 vuotta kestäneiden vaiheiden jälkeen.Talon historiaa tutkittaessa ja menneisyyttä arvuuteltaessa oletetaan Suomusjärven Arpalahden ensimmäisten varsinaisten omistajien tulleen Kiskon Haapaniemen kartanon kautta Tanskan maalta. Oletetaan, että ensimmäiset omistajat saattoivat olla tanskalaisia juuriltaan, johon viittaavat ensimmäiset nimet. Kalmarin Unionin (1397-1523) aikana Tanskan ja Norjan kuningattaresta tuli Ruotsin ja näin myös Suomen hallitsija. Näinä aikoina tanskalaiset tekivät sotaretkiä Ruotsiin ja hävittivät myös useaan otteeseen Suomen rannikkoseutuja

Salon seudun maakuntakaavassa Arpalahden tila mainitaan merkittävänä rakennetun ympäristön ryhmäkokonaisuutena.

Lähteet
 Arpalahti, Antti Karjalainen, Gummerus Kirjapaino Oy, Saarijärvi 2004.

Viitteet

Suomusjärven kylät